కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రవిశాస్త్రి వ్యాఖ్యల్ని కొట్టిపారేసిన చీఫ్ సెలక్టర్..!
భారత్ జట్టు ఎంపికకి ముందు రోజు సాయంత్రం కచ్చితంగా ఆటగాళ్ల ఫిట్‌నెస్ రిపోర్టులని కమిటీ తెప్పించుకుంటుంది. అలానే ఆస్ట్రేలియా పర్యటన కోసం టీమ్‌ ఎంపికకి ముందు కూడా రిపోర్టుల్ని పరిశీలించాం. -ఎమ్మెస్కే ప్రసాద్
Samayam Telugu | Updated:
Dec 25, 2018, 12:11PM IST
రవిశాస్త్రి వ్యాఖ్యల్ని కొట్టిపారేసిన చీఫ్ సెలక్టర్..!
ఆస్ట్రేలియాతో టెస్టు సిరీస్‌కి గాయంతోనే రవీంద్ర జడేజాని వచ్చాడని టీమిండియా చీఫ్ కోచ్ రవిశాస్త్రి అనడంపై చీఫ్ సెలక్టర్ ఎమ్మెస్కే ప్రసాద్ మండిపడ్డారు. పెర్త్ వేదికగా గత వారం ముగిసిన రెండో టెస్టు మ్యాచ్‌లో స్పెషలిస్ట్ స్పిన్నర్ రవీంద్ర జడేజాకి ఎందుకు తుది జట్టులో అవకాశమివ్వలేదని రవిశాస్త్రిని ప్రశ్నిచంగా.. అతను ఫిట్‌గా లేడని సమాధానమిచ్చాడు. దీంతో.. గాయంతో బాధపడుతున్న జడేజాని సెలక్టర్లు ఎందుకు ఆస్ట్రేలియా పర్యటనకి ఎంపిక చేశారు..? అని పెద్ద ఎత్తున విమర్శలు వచ్చాయి. కానీ.. అతను ఫిట్‌గా ఉన్నాడని నిర్ధారించుకున్నాకే టీమ్‌లోకి ఎంపిక చేశామని తాజాగా ఎమ్మెస్కే ప్రసాద్ వివరణ ఇచ్చారు.
‘భారత్ జట్టు ఎంపికకి ముందు రోజు సాయంత్రం కచ్చితంగా ఆటగాళ్ల ఫిట్‌నెస్ రిపోర్టులని కమిటీ తెప్పించుకుంటుంది. అలానే ఆస్ట్రేలియా పర్యటన కోసం టీమ్‌ ఎంపికకి ముందు కూడా రిపోర్టుల్ని పరిశీలించాం. అందులో రవీంద్ర జడేజా పూర్తి స్థాయిలో ఫిట్‌గా ఉన్నట్లు ఉంది. అందుకే.. అతడ్ని టీమ్‌లోకి తీసుకున్నాం. ఈ ఎంపిక తర్వాత.. జడేజా.. రంజీ ట్రోఫీ కూడా ఆడాడు. అక్కడ దాదాపు 60 ఓవర్లకిపైగా బౌలింగ్ కూడా చేశాడు. ఒకవేళ అతను ఫిట్‌గా లేకపోతే..? అన్ని ఓవర్లు ఎలా బౌలింగ్ చేస్తాడు..? కాబట్టి.. జడేజా ఫిట్‌గా లేడనే మాటల్లో నిజం లేదు’ అని ఎమ్మెస్కే ప్రసాద్ స్పష్టం చేశారు.
మెల్‌బోర్న్ వేదికగా భారత్, ఆస్ట్రేలియా మధ్య బుధవారం నుంచి మూడో టెస్టు మ్యాచ్ ప్రారంభంకానుండగా.. 11 మందితో కూడిన తుది జట్టుని ఈరోజు భారత్ ప్రకటించింది. అందులో జడేజాకి చోటు దక్కడం విశేషం.
మెల్‌బోర్న్ టెస్టులో బరిలోకి దిగే భారత్ జట్టు ఇదే..!
విరాట్ కోహ్లీ (కెప్టెన్), అజింక్య రహానె (వైస్ కెప్టెన్), మయాంక్ అగర్వాల్, హనుమ విహారి, చతేశ్వర్ పుజారా, రోహిత్ శర్మ, రిషబ్ పంత్ (వికెట్ కీపర్), రవీంద్ర జడేజా, మహ్మద్ షమీ, ఇషాంత్ శర్మ, జస్‌ప్రీత్ బుమ్రా
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.